దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కోహ్లి విన్నావా.. స్టీవ్‌స్మిత్ ఏమన్నాడో..?
భారత కెప్టెన్ విరాట్ కోహ్లి, ఆస్ట్రేలియా కెప్టెన్ స్టీవ్‌స్మిత్ ప్రస్తుత క్రికెట్ ప్రపంచంలో అసాధారణ ఆటతో అభిమానుల్ని
TNN | Updated:
Feb 23, 2018, 12:12PM IST
భారత కెప్టెన్ విరాట్ కోహ్లి, ఆస్ట్రేలియా కెప్టెన్ స్టీవ్&zwnj;స్మిత్ ప్రస్తుత క్రికెట్ ప్రపంచంలో అసాధారణ ఆటతో అభిమానుల్ని మంత్రముగ్ధుల్ని చేస్తున్న ఆటగాళ్లు. మైదానంలోనే కాదు.. వెలుపల కూడా వీరిద్దరూ ఒకరిపై ఒకరు విమర్శలు గుప్పించుకున్నారు. ఏడాది క్రితం భారత్&zwnj;, ఆస్ట్రేలియా మధ్య జరిగిన నాలుగు టెస్టుల సిరీస్&zwnj;లో వీరిద్దరి మధ్య గొడవ మొదలైంది.
బెంగళూరు వేదికగా జరిగిన టెస్టు మ్యాచ్&zwnj;లో డీఆర్&zwnj;ఎస్ కోరే ముందు స్టీవ్&zwnj;స్మిత్ మైదానం నుంచే డగౌట్&zwnj;లోని జట్టు సిబ్బంది సాయం కోరేందుకు ప్రయత్నించడం.. కోహ్లి అడ్డుతగిలి ఫీల్డ్ అంపైర్లకి ఫిర్యాదు చేయడం అప్పట్లో వివాదాస్పదంగా మారింది. ఆ సిరీస్&zwnj;లో అప్పటికే తాను రెండు మూడు సార్లు స్మిత్ సాయం తీసుకోవడాన్నితాను చూశానని తర్వాత మీడియా సమావేశంలో కోహ్లి చెప్పగా.. ఈ ఘటన జరిగిన చాలా రోజులకి కోహ్లి ఆరోపణలన్నీ &lsquo;రబ్బీస్&rsquo; అంటూ స్టీవ్&zwnj;స్మిత్ కొట్టిపారేశాడు. ఆ తర్వాత ఇద్దరు క్రికెటర్లూ ఈ విషయాన్ని వదిలేశారు.
కానీ.. తాజాగా మళ్లీ కోహ్లి గురించి స్టీవ్&zwnj;స్మిత్ మాట్లాడాడు. దక్షిణాఫ్రికా గడ్డపై పరుగుల వరద పారిస్తున్న విరాట్ కోహ్లి ఆట చూసి తాను చాలా నేర్చుకున్నాని స్టీవ్&zwnj;స్మిత్ ప్రశంసించాడు. &lsquo;ఆఫ్ సైడ్ ఫీల్డర్ల మధ్యలోంచి విరాట్ కోహ్లి చాలా అద్భుతంగా షాట్స్ ఆడతాడు. ముఖ్యంగా స్పిన్&zwnj;ని ఎదుర్కోవడంలో అతనిది ప్రత్యేక శైలి. అతని ఆట చూసి నేను చాలా నేర్చుకున్నా&rsquo; అని వెల్లడించాడు. కోహ్లితో పాటు.. ఏబీ, విలియమ్సన్ ఆట నుంచి కూడా తాను కొంత నేర్చుకోగలిగానని అతను వివరించాడు. &lsquo;బ్యాట్&zwnj;ఫుట్&zwnj;పైకి వెళ్లి ఆడటం ఎలాగో దక్షిణాఫ్రికా హిట్టర్ ఏబీ డివిలియర్స్ నుంచి నేర్చుకున్నా.. బంతిని చివరి క్షణంలో చాకచక్యంగా బౌండరీకి తరలిండాన్ని న్యూజిలాండ్ కెప్టెన్&zwnj; కేన్ విలియన్స్&zwnj; నుంచి నేర్చుకున్నా. ఇలా నా చుట్టూ ఉన్న ఆటగాళ్ల ఆట చూస్తూ నా ఆటకి మెరుగులు దిద్దుకున్నా&rsquo; అని స్టీవ్&zwnj;స్మిత్ వెల్లడించాడు. వన్డేల్లో అసాధారణ రికార్డుల్ని కోహ్లి బద్దలు కొడుతుండగా.. టెస్టుల్లో బ్రాడ్&zwnj;మాన్ స్థాయి ఆటతో స్టీవ్&zwnj;స్మిత్ చెలరేగుతున్నాడు.